Građevinski fakultet u Sarajevu
Građevinski fakultet u Sarajevu je visokoškolska ustanova i članica Univerziteta u Sarajevu. Osnovan je 1. oktobra 1961. godine. a kao javna ustanova obavlja nastavnu, naučnoistraživačku, visokostručnu, stručnu i savjetodavnu djelatnost u oblasti građevinarstva i geodezije. U svom sastavu fakultet ima organizacione jedinice za nastavno-naučni rad, odsjeke i katedre. Odsjeci u svom sastavu imaju organizacione jedinice za naučnoistraživački, visokostručni i stručni rad - institute. Prava osnivača Fakulteta vrši Kanton Sarajevo u skladu sa Zakonom preko Vlade, odnosno nadležnog Ministarstva Kantona. Iako je članica Univerziteta u Sarajevu, fakultet je u oblasti izvođenju svoje djelatnosti autonoman u skladu sa evropskim standardima o univerzitetskoj autonomiji i Zakonom o visokom obrazovanju.